Vaata kindlasti, mida Google sinust kirjutab ja püüa vähendada internetis leiduvate negatiivsete jalajälgede tagajärgi ning tekita võimalusel pidevalt uusi positiivseid jälgi (mõistagi mitte Delfi artiklitele asjatundmatuid kommentaare ja arvamusi postitades). Vaata, millise pildi sinust annavad sotsiaalvõrgustikud ja kas sina võtaksid ennast tööle, kui sa enda  tuttav oleksid. Internetis kirjutades kasuta alati oma teadmiste kohaselt kõige korrektsemat grammatikat ja kirjakeelt, sest kirjaoskus on vähemalt kontoritööde puhul tööle saamise oluline eeltingimus.